1990ನೇ ದಶಕದ ಉತ್ತರಾರ್ಧದಿಂದ 1994ರ ಪೂರ್ವಾರ್ಧದ ತನಕ MP3 ಕಡತಗಳು ಇಂಟರ್ನೆಟ್‌ನಲ್ಲಿ ವ್ಯಾಪಿಸಿಕೊಂಡಿತು. ನಲ್‌ಸಾಫ್ಟ್‌ನ ಆಡಿಯೊ ಪ್ಲೇಯರ್‌ Winamp (1997ರಲ್ಲಿ ಬಿಡುಗಡೆಯಾದದ್ದು) ಮತ್ತು Unix ಆಡಿಯೊ ಪ್ಲೇಯರ್‌ mpg123 ಅಗಮನದೊಂದಿಗೆ MP3ಯ ಜನಪ್ರಿಯತೆಯು ತ್ವರಿತವಾಗಿ ಏರಿಕೆ ಕಂಡಿತು. RIAAಯಿಂದ ಕಾನೂನಿನ ಅಡೆತಡೆಗಳಿದ್ದರೂ ಸಹ, 1998ರಲ್ಲಿ ಒಯ್ಯಬಹುದಾದ ಮೊದಲ MP3 ಪ್ಲೇಯರ್‌ Rio PMP300 ಬಿಡುಗಡೆಗೊಂಡಿತು.
1997 ನವೆಂಬರ್‌ನಲ್ಲಿ ವೆಬ್‌ಸೈಟ್‌ mp3.com ಸ್ವತಂತ್ರ ಕಲಾವಿದರು ರಚಿಸಿದ ಸಾವಿರಾರು MP3ಗಳನ್ನು ಉಚಿತವಾಗಿ ನೀಡಿತು. MP3 ಕಡತಗಳ ಚಿಕ್ಕ ಗಾತ್ರದಲ್ಲಿರುವುದರಿಂದ CDಗಳಿಂದ ತೆಗೆದ ಸಂಗೀತದ ಕಡತ‌ ಹಂಚಿಕೆಯನ್ನು ನೆಟ್‌ವರ್ಕ್‌ಗೆ ಹರಿಬಿಡಲು ಸಾಧ್ಯವಾಯಿತು. ಈ ಹಿಂದೆ ಇದು ಅಸಾಧ್ಯವಾಗಿತ್ತು. 1999ರಲ್ಲಿ Napster ಎಂಬ ಮೊದಲ ಕಡತ ಹಂಚಿಕೆ ಜಾಲಕ್ಕೆ ಚಾಲನೆ ಸಿಕ್ಕಿತು.
MP3ಗಳನ್ನು ರಚನೆ ಮತ್ತು ಹಂಚಿಕೆಯು ಸುಲಭ ಸಾಧ್ಯವಾಗಿರುವುದರಿಂದ, ಅದು ವ್ಯಾಪಕ ಹಕ್ಕುಸ್ವಾಮ್ಯ ಉಲ್ಲಂಘನೆಗೆ ಕಾರಣವಾಯಿತು. ಈ ರೀತಿಯ ಸಂಗೀತದ ಮುಕ್ತ ಹಂಚಿಕೆಯು ಮಾರಾಟ ಇಳಿಕೆಗೆ ಕಾರಣವಾಗಿರುವುದರಿಂದ ಪ್ರಮುಖ ಧ್ವನಿಮುದ್ರಣ ಕಂಪನಿಗಳು ಇದನ್ನು "ಸಂಗೀತ ಕೃತಿಚೌರ್ಯ" ಎಂದು ಕರೆದರು. ಪೇಟೆಂಟನ್ನು ಹೊಂದಿರುವವರು Napster ವಿರುದ್ದ ಕಾನೂನು ಕ್ರಮ ಜರುಗಿಸಿದರು. (ಕೊನೆಗೆ ಅದು ಸ್ಥಗಿತಗೊಂಡಿತು) ಮತ್ತು ಕ್ರಮೇಣವಾಗಿ ಕಡತ‌ ಹಂಚಿಕೆಯಲ್ಲಿ ತೊಡಗಿರುವ ವ್ಯಕ್ತಿಗಳ ವಿರುದ್ಧವೂ ಕಾನೂನು ಕ್ರಮ ತೆಗೆದುಕೊಂಡರು.
MP3 ಸ್ವರೂಪವು ಜನಪ್ರಿಯವಾಗಿದ್ದರೂ ಸಹ, ಕೆಲವೊಮ್ಮೆ ಆನ್‌ಲೈನ್ ಸಂಗೀತ ಮರುಮಾರಾಟಗಾರರು ಧ್ವನಿಮುದ್ರಣ ಕಂಪನಿಗಳಿಂದ ವಿಶೇಷವಾಗಿ ಪ್ರಮಾಣೀಕರಿಸದೆ, ಸಂಗೀತವನ್ನು ಖರೀದಿಸಿ, ಬಳಸುವುದನ್ನು ಕಠಿಣಗೊಳಿಸಲು, ಸಂಗೀತ ಕಡತಗಳನ್ನು ಗೂಢಲಿಪಿಕರಣಗೊಳಿಸಿದ ಅಥವಾ ಜಟಿಲಗೊಳಿಸಿದ ತಮ್ಮದೇ ಸ್ವಾಮ್ಯದ ಇತರ ಸ್ವರೂಪಗಳನ್ನು ಬಳಸುತ್ತಾರೆ. ಈ ರೀತಿ ಕಡತಗಳ ಬಳಕೆಯನ್ನು ನಿಯಂತ್ರಿಸುವ ಪ್ರಯತ್ನವನ್ನು ಡಿಜಿಟಲ್‌ ಹಕ್ಕುಗಳ ನಿರ್ವಹಣೆ ಎಂದು ಕರೆಯುತ್ತಾರೆ. ಒಬ್ಬರಿಂದೊಬ್ಬರಿಗೆ ಕಡತ‌ ಹಂಚಿಕೆ ಜಾಲಗಳಿಲ್ಲಿ ಕಡತಗಳು ಲಭ್ಯವಾಗುವುದನ್ನು ತಡೆಯಲು ಇದರ ಅಗತ್ಯವಿದೆ ಎಂದು ಧ್ವನಿಮುದ್ರಣ ಕಂಪನಿಗಳು ಅಭಿಪ್ರಾಯಪಟ್ಟರು. ಇದು ವಿವಿಧ ಪ್ರಕಾರದ ಸಾಧನಗಳಲ್ಲಿ ಖರೀದಿಸಿದ ಸಂಗೀತವನ್ನು ಪ್ಲೇಬ್ಯಾಕ್‌ ಮಾಡವುದರಿಂದ ಬಳಕೆದಾರರನ್ನು ತಡೆಯುವಂತಹ ಅನನುಕೂಲವನ್ನು ಹೊಂದಿದೆ. ಹೀಗಾಗಿ ಸಾಮಾನ್ಯವಾಗಿ ಈ ಕಡತಗಳ ಆಡಿಯೊ ಅಂಶವನ್ನು ಗೂಢಲಿಪಿಕರಿಸದ ಸ್ವರೂಪವಾಗಿ ಪರಿವರ್ತಿಸಬಹುದಾಗಿದೆ. ಉದಾಹರಣೆಗೆ, ಕೆಲವೊಮ್ಮೆ ಬಳಕೆದಾರರು ಆಡಿಯೊ CDಗೆ ಕಡತಗಳನ್ನು ಧ್ವನಿ ಮುದ್ರಿಸುವುದುಂಟು(burn).ಇದಕ್ಕಾಗಿ ಗೂಢಲಿಪಿಕರಿಸದ ಶ್ರಾವ್ಯ ಸ್ವರೂಪಕ್ಕೆ ಪರಿವರ್ತಿಸುವ ಅಗತ್ಯವಿದೆ.
ಪ್ರಮಾಣಿತವಲ್ಲದ MP3 ಕಡತ‌ ಮುಂದಿನ ಪೀಳಿಗೆಯ ಒಬ್ಬರಿಂದೊಬ್ಬರಿಗೆ ವಿತರಿಸುವ ಜಾಲಗಳಲ್ಲಿ ಮುಂದುವರಿಯುತ್ತದೆ. Beatport, Bleep, Juno Records, eMusic‌, Zune Marketplace, Walmart.com, ಮತ್ತು Amazon.comನಂತಹ ಕೆಲವು ಪ್ರಮಾಣಿತ ಸೇವಾ ಸಂಸ್ಥೆಗಳು MP3 ಸ್ವರೂಪದಲ್ಲಿ ಸಂಗೀತದ ಮುಕ್ತ ಮಾರಾಟದಲ್ಲಿ ತೊಡಗಿವೆ. 
ಇಂಟರ್ನೆಟ್‌
ಶ್ರಾವ್ಯದ ಅಸಂಕೇತೀಕರಣ [ಡಿಕೋಡಿಂಗ್‌ ಆಡಿಯೊ]
ಶ್ರಾವ್ಯದ ಗುಣಮಟ್ಟ [ಆಡಿಯೊ ಗುಣಮಟ್ಟ]
ಬದಲಿ ತಂತ್ರಜ್ಞಾನಗಳು